Pelukis (buruj)

Pelukis atau Pictor (Pic) ialah sebuah buruj malap kecil di Hemisfera Samawi Selatan, terletak di antara bintang berlian Canopus dengan Awan Magellan Besar. Namanya dalam bahasa Latin bermaksud pelukis, tetapi namanya sekarang merupakan sungkatan kepada nama lama Equuleus Pictoris atau Kuda-kuda Pelukis atau Kekuda Pelukis. Biasanya diwakilkan sebagai kekuda, Pictor dicipta dan dinamai oleh Abbé Nicolas Louis de Lacaille pada abad ke-18. Bintang tercerah buruj ini ialah Alpha Pictoris, sebuah bintang jujukan utama putih yang bermagnitud (visual) ketara 3.3 sejauh sekitar 97 tahun cahaya dari Bumi. Pictor juga merumahkan RR Pictoris, satu sistem bintang berubah kataklismik yang memancar sebagai nova, mencapai magnitud 1.2 pada 1925 sebelum memudar menjadi kabur.

Pictor telah menarik perhatian kerana bintang kedua tercerahnya, Beta Pictoris, sejauh 63.4 tahun cahaya dari Bumi, yang dikelilingi oleh suatu cakera debu yang luar biasa yang kaya dengan karbon, serta sebuah planet luar suria. Lima buah lagi bintang dalam buruj ini telah ditemui mempunyai planet. Antaranya ialah HD 40307, sebuah bintang kerdil jingga yang mempunyai enam buah planet yang mengorbitnya, salah sebuah daripadanya—HD 40307 g—ialah sebuah bumi super berpotensi dalam zon kehidupan keliling bintang. Bintang Kapteyn, bintang terdekat dalam Pictor dengan Bumi, ialah sebuah bintang kerdil merah yang terletak sejauh 12.76 tahun cahaya yang ditemui mempunyai dua buah bumi super yang berorbit pada 2014. Pictor A ialah sebuah galaksi radio yang memancarkan jet plasma sepanjang 800,000 tahun cahaya dari sebuah lohong hitam supermasif di pusatnya. Pada 2006, suatu letusan sinar gama—GRB 060729—dicerap dalam Pictor, bara sinar X yang sangat panjangnYa boleh dikesan selama dua tahun selepas itu.

Catatan

Rujukan
Kutipan

Sumber

 
 
 
 
 
 
 
 
 
 
 
 
 
 
 
 
 
 {{Petik jurnal|last1=Pasinetti-Fracassini|first1=L.E.|last2=Pastori|first2=L.|last3=Covino|first3=S.|last4=Pozzi|first4=A.|title=Catalogue of Apparent Diameters and Absolute Radii of Stars (CADARS) – Third edition – Comments and statistics|journal=Astronomy and Astrophysics|volume=367|pages=521–24|date=2001|doi=10.1051/0004-6361:20000451|bibcode=2001A&A...367..521P|arxiv=astro-ph/0012289|ref=* 
 
 
 
 
 
 
 
 
 
 
 
 

Sumber dalam talian

 
 
 
 
 
 
 
 
 
 
 
 
 
 
 
 
 
 
 

 
Buruj
Buruj selatan